open-index/open-wikipedia-markdown huggingface dataset:
Трегје

**Трегје** (, ) – пристаништен град во департманот Арморски Брегови во Бретања на северозапад на Франција. Тој е главен град на провинцијата Трегор.

## Географија
мини|upright=1.5|лево|На реката Жоди
Трегје се наоѓа на 58 км северозападно од Сен-Брие. Пристаништето се наоѓа на околу 8,5 км од Ламанш на местото каде што Жоди и Генди ја формираат реката Трегје.

## Историја
Трегје (*Trecorum*), кој датира од шестиот век, бил подигнат околу манастирот подигнат од свети Тидвал (починат околу 564 година). Во IX век станал  бискупско седиште, кое било укинато на 12 јули 1790 година.

Морнарицата на САД на 1 ноември 1918 година воспоставиле поморска воздухопловна база, која била укината со првиот прекин на огнот во Компиењ.

## Бретонски јазик
Во 2008 година, 11,78% од основошколците посетувале двојазично училиште.

## Личности
Во Трегје биле родени:
*Ернест Ренан (1823–1892), критичар
*Жозеф Савина (1901–1983), дизајнер и вајар, живеел и работел тука.

## Галерија

Слика:Maison Musée Ernest Renan Tréguier.jpg|Музеј на родната куќа на Ренан
Слика:EGL001.jpg|Клоатр (покриена аркада) во катедралата Св. Тигдуал
Податотека:Hernot.JPG|
Слика:France Cotes d Armor Treguier 05.jpg|Катедралата Сен Тигдуал
[Статута на Ернест Ренан на градскиот плоштад
 </gallery>

==Наводи==
*[http://www.insee.fr/en/home/home_page.asp INSEE]

* 

==Надворешни врски==

* [http://www.paysdetreguier.com/ Tourism office website] 
* [http://www.ville-treguier.fr/ Town council website] 
*Pictures of Tréguier Cathedral: [http://www.ca-schleppy-chaux-de-fonds.ch/mediac/400_0/media/tr$E9guierext$E9rieur02270405.jpg] , [https://web.archive.org/web/20061127163944/http://www.ville-treguier.fr/img/galerie/cathedrale/cath_4.jpg], [http://catholique-saint-brieuc.cef.fr/decouvrir/rub-06-art_patrimoine/rub-02-cathedraletreguier/plancathbleu.jpg] , [https://web.archive.org/web/20061127161940/http://www.ville-treguier.fr/img/galerie/cathedrale/cath_3.jpg]
*[http://www.culture.gouv.fr/public/mistral/merimee_fr?ACTION=CHERCHER&FIELD_98=INSEE&VALUE_98=22362 French Ministry of Culture list for Tréguier] 



[Категорија:Градови во Франција
Категорија:Општини на Арморските Брегови
Нгаруангел

**Нгаруангел**  (англиски и палауански: *Ngaruangel*)   е гребен во сојузната држава Кајангел во Палау.

## Географија
Гребенот Нгаруангел со координати  е атол кој се наоѓа на 8.7 километри северозападно до атолот Кајенгел. Атолите се одвоени од преминот Нгаруангл, длабок проток кој има длабочина од 629 до 786 метри.  Атолот е долг 5.4 километри во правец север-југ, а широк 1.8 километри во северниот дел и 3.7 километри во јужниот дел. Вкупната површина на атолот заедно со лагуната е 15&nbsp;км2. Лагуната е плитка со просечна длабочина од 6 метри. Во северниот дел на лагуната има премин за бродови. Дното на лагуната е песочно. На атолот има само еден ненаселен мал остров, островот Нгаруангел.

## Остров Нгаруангел
Островот е мал и не е населен.  Островот се наоѓа во централниот дел на источниот крај на атолот, односно најисточната точка. Должината на островот е 200 метри во правец север-југ, и широк 65 метри во јужниот дел или 105 метри во северниот. Има и песочен гребен до островот, во правец југозапад кон лагуната, со должина од 75 јметри и ширина од 20 метри. Вкупната површина на островот е 1.5 хектари. Островот е корална карпа со остри и груби камења. Песокот се наоѓа само во делот кој е свртен кон лагуната. Надморската височина на островот е 1 метар. Нема вегетација на островот.

## Поврзано
* Кајангел
* Палау

Категорија:Острови во Палау
Категорија:Кајангел
Категорија:Атоли во Тихиот Океан
Категорија:Ненаселени острови
Веласко (гребен)

**Веласко**  (англиски и палауански: *Velasco*)   е потопен гребен во сојузната држава Кајангел во Палау.

## Географија
Гребенот Веласко е со координати   и тој е всушност потопен атол кој се наоѓа северно од гребенот Нгаруангл. Овој гребен не е јасно одделен од гребенот Нгаруангел и според сателитските снимки наликува како потопен продолжеток на атолот Нгеруангел. Во правец север-југ е дол околу 30 километри и има широчина од околу 14 километри. Гребенот има овална форма и има вкупна површина од 330&nbsp;км2. Голем дел од гребенот не е мапиран. Средишната депресија, или лагуна, е со длабочина од 31 до 55 метри, а длабочината на рабовите на гребенот се од 11.9 до 22 метри.

## Поврзано
* Кајангел
* Палау

Категорија:Кајангел
Категорија:Гребени во Тихиот Океан
Фугасе леб

Во француската кујна,**фугасе** е еден вид леб кој обично се поврзува со Прованса, но во варијации го има и во други региони. Некои верзии се извајани или намалени во модел сличен на увото од пченица.

## Историја и етимологија
Во Стариот Рим, *panis focacius* бил тенок леб печен во пепелта на огништето (**focus** на латински). Ова станало широк спектар на лебови, кои вклучуваат фокација во италијанската кујна, хогаза во Шпанија, фогаса во Каталонија, фугаса во Лигуријан, погача на Балканот, погаса во Унгарија, фугасе во Прованса (првично напишана фогаца), фуас или фуее во други француски региони и на Каналските Острови. Верзијата на Прованса е поверојатно да има додатоци како маслинки, сирење, лук или аншоа, кои се како примитивна форма на пица без домати.

Исто така, во Португалија постои и *fogaça*, сладок леб. Во Бразил, *pão sovado* е типичен голем фугасе, додека рецепт, типичен за државите на Рио де Жанеиро, Еспирито Санто и околните региони, што е на половина пат помеѓу *fougasse* и* bolillo* (во овие региони познати како *pão francês* или* pão-de- сал*), нешто што личи на солен мал бриош, се нарекува *pão suíço*. Тие се можеби најслатки од солени рецепти  најчесто направени во Бразил. 

Фугасе традиционално се користеше за да се процени температурата на фурната на дрва. Времето што треба да се пече дава идеја за температурата на рерната и дали остатокот од лебот може да се вчита.

Фугасе е исто така еден вид тесто од Монако, кое е наполнето со бадеми и ореви.

## Користрење во јадења
Се користи за да се направи француска верзија на калзон, која може да има сирење и мали плодови од сланина во џебот направени со преклопување над лебот. Други варијации вклучуваат суво овошје, Рокфор и ореви или маслинки и козјо сирење. Подоцна е познато како фугас, иако тоа е повеќе сендвич отколку само еден вид леб.

## Наводи

Категорија:Француска кујна
Социологија на македонската национална свест

**Социологија на македонската национална свест** — обемно дело на македонскиот социолог Славко Милосавлевски, издадено во два тома и посветно на социолошкиот развиток на националната свест на Македонците. Самото дело од социолошки аспект и дефинирање на нацијата како од капиталистичката (буржоаска) така и од марксистичко-ленинистичката комунистичка (по Октомвриската револуција) парадигма, ги разгледува појавата и развитокот на македонската национална свест изнесувајќи бројни историски факти, наведувајќи историски настани, случувања и документи во поткрепа на постоењето на засебната македонска национална свест. Првиот том на делото „Социологија на македонската национална свест“ содржи 11 поглавја кои ги опфаќаат: општиот приод кон македонското национално прашање; осврт (пролегомена) за историјата на македонската национала свест; појавата и развитокот на македонската национална свест, Илинден во развитокот на македонската национална свест; славистиката и балканистиката од крајот на XIX век и македонското прашање; бугарскиот, српскиот и грчкиот национализам и развитокот на македонската национална свест; балканските социјалисти и македонското национално прашање; големите европски сили, балканските држави и македонското национално прашање; револуцијата на народите на Југославија и македонското национално прашање; демократијата и тероризмот во стратегијата и тактиката на ВМРО; и специфичности на развитокот на македонската национална свест и развитокот на националната свест кај другите балкански народи. 

Категорија:Македонски книги
Категорија:Книги од 1992 година
Ајрај

**Ајрај** (англиски и палауански: *Airai*)  е една од шеснаесетте сојузни држави на Палау.  Главен град на сојузната држава е Нгеткиб, а најголемо населено место е гратчето Ајрај со околу 920 жители (2005), што е второ најголемо во Палау, веднаш зад Корор.

## Географија
Ајрај се наоѓа на јужниот брег на главниот остров на Палау - Бабелдаоб. Ајрај е втора најнаселена држава во Палау, веднаш после Корор.  Според податоците од 2004 година, сојузната држава имала население од 2700 жители. Во рамките на сојузната држава се наоѓа главниот Меѓународен аеродром Роман Тметучл. Оваа сојузна држава е поврзана со островот Корор со Мостот Корор-Бабелдаоб.

Јужно, источно и западно сојузната држава излегува на море, северно граничи со сојузната држава Нгатпанг, севроисточно граничи со сојузната држава Нгчесар а севрозападно со сојузната држава Ајмелик.

## Острови
Во рамките на сојузната држава се наоѓаат следниве острови:
* Корак
* Нгкесил
* Длебебај
* Чесечосоу
* Омелочел
* Нгедерт
* Гареру
* Сонгол
* Борн

Околу брегот има и уште неколку мали карпести островчиња кои се прекриеми со шума. Сепак, сите овие островчиња се многу мали.

## Образование
Образовните активности и институции во Ајрај се надлежност на Министерството за образование на Палау. Основното училиште Ајрај функционира од септември 1945 година. Првично, ова училиште ја користела зградата на Одделот за комуникации на Јапонија. Своето средно образование учениците го продолжуваат во единственото државно средно училиште во Корор.

## Наводи


## Поврзано
* Палау
* Сојузни држави во Палау

## Надворешни врски
*Ајрај

Категорија:Ајрај
Ренау (Германија)

**Ренау** () — општина во округот Хелмштет, во сојузната покраина Долна Саксонија, Германија.

## Географија

Ренау се наоѓа северозападно од Хелмштет во природниот парк Елм-Лапвалд.

### Општински единици

Општината е поделена на следниве единици:

* Амсторф
* Ренау
* Роторф на Клај

## Галерија


Ahmstorf um 1900 Postkarte.jpg|Стара разгледница од Амсторф
Rennau Stephanskirche.jpg|Лутеранската црква во Ренау
Rottorf am Klei St. Marien.jpg|Лутеранската црква во Роторф на Клај


## Наводи

## Надворешни врски

* Официјална страница

Категорија:Хелмштет (округ)
Мариентал (Долна Саксонија)

**Мариентал** () — општина во округот Хелмштет, во сојузната покраина Долна Саксонија, Германија.

## Географија

Мариентал се наоѓа околу 7 километри северно од градот Хелмштет во природниот парк Елм-Лапвалд. Општината се наоѓа на покраинската граница со Саксонија-Анхалт.

### Општински единици

Општината е поделена на следниве единици:

* Мариентал-Дорф
* Мариентал-Хорст

## Галерија


Kloster Mariental bei Helmstedt.jpg|Поранешниот манастир во Мариентал-Дорф
Mariental Horst.jpg|Поранешната воздухопловна база во Мариентал-Хорст


## Наводи

## Надворешни врски

* Официјална страница

Категорија:Хелмштет (округ)
Мариентал

**Мариентал** може да се однесува на следниве места:

* Мариентал (Долна Саксонија) — општина во сојузната покраина Долна Саксонија, Германија
* Мариентал (слободна област) — слободна областа во сојузната покраина Долна Саксонија, Германија
* Мариентал (Бразил) — општина во сојузната држава Парана, Бразил
* Мариентал (Намибија) — град во Намибија
Варикап

**Варикап диода**, **варактор диода**, **диода со променлив капацитет** или **диода со променлива реактанса** – вид диода дизајнирана да го користи напонски променливиот капацитет на инверзно поларизиран p–n спој.

## Примена
Варакторите се користат како напонски контролирани кондензатори. Се применуваа во напонски контролирани осцилатори, параметарски засилувачи и честотен мултипликатори. Напонски контролираните осцилатори имаат многукратни примени како што е честотната модулација за ФМ трансмитери и фазно затворени јамки. Фазно затворените јамки се користат за честотен синтетизатори во многу радија, телевизори и мобилни телефони.

Варикапот бил развиен од Пацифик семикондакторс, подружница на Рамо Вулдриџ корпорацијата, кој го добил патентното право за компонентата во јуни 1961 година. The device name was also trademarked as the "Varicap" by TRW Semiconductors, the successor to Pacific Semiconductors, in October 1967. This helps explain the different names for the device as it came into use.

## Функционирање
[десно|мини|Функционирање на варикап. [Електронска шуплина|Шуплините се сини, електроните се црвени, зоната на просторен полнеж е бела. Електродите се горе и долу.]]

Варакторите работат во состојба на обратна поларизација, така што еднонасочна струја не тече низ уредот. Големината на обратната поларизација ја контролира дебелината на зоната на просторен полнеж, следствено и капацитетот на варакторот. Во општ случај, дебелината на зоната на просторен полнеж е пропорционална на квадратниот корен на напонот на нејзините краеви, а капацитетот е инверзно пропорционален на дебелината на зоната на просторен полнеж. Следствено, капацитетот е инверзно пропорционален на квадратниот корен на доведениот напон.

Сите диоди ја имаат оваа одлика на променлив капацитет, но варакторите се изработуваат така што го користат овој ефект и ја зголемуваат промената на капацитетот.

На сликата е прикажан пресек на варактор со слој на просторен полнеж формирана од p–n спој. Овој слој може да биде изведен и со МОСФЕТ или Шоткиева диода. Ова е битно во CMOS и MMIC технологијата.

## Поврзано
* Диода

## Наводи

## Надворешни врски

* Learning by Simulations Calculation of the characteristics of a varactor diode for various doping profiles
* http://www.maxim-ic.com/appnotes.cfm/an_pk/2032  Trimless IF VCO: Part 1: Design Considerations from Maxim.
* Basics of varactor diode with design tips

Категорија:Електроника
Категорија:Диоди
Категорија:Полуспроводнички елементи
Категорија:Кондензатори
Категорија:Зборови што ги нема во ТРМЈ
Граслебен

**Граслебен** () — општина во округот Хелмштет, во сојузната покраина Долна Саксонија, Германија. Се наоѓа околу 10 километри северно од градот Хелмштет и 20 километри југоисточно од градот Волфсбург.

Општината претставува административно седиште на истоимената општинска заедница.

## Географија

мини|лево|Внатрегерманската граница кај Граслебен (јули 1989 г.)

Општината Граслебен се наоѓа 13 километри северно од градот Хелмштет во природниот парк Елм-Лапвалд. Источната општинска граница со градот Ебисфелде-Веферлинген е истовремено и окружна граница со округот Берде и покраинска граница со сојузната покраина Саксонија-Анхалт. До повторното обединување на Германија во 1990 година била и дел од внатрегерманската граница.

### Општински единици

Општината е поделена на следниве единици:

* Граслебен
* Хајдвинкел

## Галерија


ESCO Salzbergwerk Grasleben.JPG|Рудник за сол
Grasleben Kirche Maria 2014.JPG|Лутеранска црква во Граслебен
Grasleben Kirche kath.jpg|Католичка црква во Граслебен


## Наводи

## Надворешни врски

* Официјална страница

Категорија:Хелмштет (округ)
Металоксиден полуспроводник N-тип

**Металоксиден полуспроводник N-тип**, **NMOS** (скратеница од ) - технолошка генерација на изработка на интегрирани кола, створена во 70-ите години на XX век. Нејзин наследник кон крајот на 70-тите и почетокот на 80-тите била HMOS технологијата, но во текот на 80-тите обете биле напуштени заради недостатоци и развојот на технологиите CMOS и HCMOS.

NMOS технологијата користела MOSFET-транзистори во примената на логика на интегрираните кола.

## Недостатоци
Најголем проблем бил што еднонасочна струја поминува низ NMOS логичката врата и во состојба на логичка нула. Тоа значи дисипација на моќност дури и кога колото е неактивно.

Друг проблем бил бавната транзиција од нула во единица заради внатрешните капацитети и високиот отпор.

Трет проблем била чувствителноста на пречки.

## Занимливост
Познатиот микрообработувач Моторола 6800, заедно со своите помошни кола 6810 (RAM), 6821 (периферен интерфејсен адаптер), 6830 (ROM), 6850 (асинхрон комуникациски интерфејсен адаптер), бил изработено во NMOS технологија.

## Поврзано
* CMOS
* DTL
* ECL
* HCMOS
* LSTTL
* RTL
* RCTL
* TTL

## Наводи

Категорија:Електроника
Категорија:Микрообработувачи
Категорија:Микроконтролери
Категорија:Информатика
Граслебен (општинска заедница)

мини|Црква во Граслебен
мини|Грбот на општинската заедница

**Граслебен** () — општинска заедница во округот Хелмштет, во Долна Саксонија, Германија. Нејзиното седиште е во општината Граслебен.

Општинската заедница Граслебен се состои од следниве општини:

# Граслебен
# Мариентал
# Кверенхорст
# Ренау

Категорија:Општински заедници во Долна Саксонија
Гледи Мици

**Гледи Мици** (роден на 6 февруари 1991 година во Тирана) е албански фудбалер, играч од одбраната, на Шкендија.

## Кариера
На 20 јули 2018 година, Мици бил купен од македонскиот клуб Шкендија, со кој потпишал двогодишен договор кој истекува на 30 јуни 2020 година.

## Титули
### Клипски
#### Фљамуртати Валона
***[[Фудбалски куп на Албанија|Куп на Албанија]]** (1) : 2013–2014

#### Кукеси
***[[Фудбалски куп на Албанија|Куп на Албанија]]** (1) : 2015–2016

#### Скендербеу
***[[Суперлига на Албанија|Албанско првенство]]** (1) : 2017–2018
***[[Фудбалски куп на Албанија|Куп на Албанија]]** (1) : 2017–2018

## Наводи

## Надворешни врски
* Гледи Мици на soccerway
* Гледи Мици на transfermarkt

Категорија:Албански фудбалери
Категорија:Живи луѓе
Категорија:Фудбалери на ФК Шкендија
Категорија:Родени во 1991 година
Староградско пиво

Староградско пиво, првото непастеризирано пиво во Македонија е премиум светло пиво, произведено по традиционален германски рецепт, со уникатна боја на зрело жито и бујна и цврста пена.
Во својот состав, Староградско содржи исклучиво јачменов слад и хмељ, без додаток на други житарки, што е уште една потврда за премиум квалитетот на ова пиво, заедно со користењето на чиста изворска Горска вода, како една од главните состојки. Староградско се произведува со најсовремена микробиолошка мембранска филтрација со што пивото го задржува својот оригинален вкус и свежина и е непастеризирано.

Започна да се произведува во 2015 година, а содржи 4,5% алкохол.

Се полни во:
– Неповратна стаклена амбалажа од 0,33л.;

## Наводи
Категорија:Македонски пива
Норт Стар (залив)

**„Залив Норт Стар“** (, ), а понекогаш именуван и како **„Пристаниште Туле“** или **„Залив Волстенхолме“**, е залив во устието на фјордот Волстенхолме во Гренланд.

Името на овој залив потекнува од името на британскиот брод „Норт Стар“ од 1824 година. На самиот раб на заливот се наоѓа Воздухопловната база Туле. Во самиот залив има два острова, Сондерс и Волстенхолме. Островот Сондерс и копното ги дели мореузот Бајлот.

## Историја
На самиот раб на заливот се наоѓаат, сега напуштените населби, Нарсарсук и Питуфик.

Под команда на Џејмс Сондерс во 1849 бродот „Норт Стар“ запловил кон Северниот Пол. Експедицијата тргнала да ја пронајде експедицијата на Џејм Кларк Рос, која пак во 1848 година била на пат да ја пронајде експедицијата на Џејмс Франклин.

По неуспехот да ги пронајде експедициите, мисијата била прекината и имало одлука да се врати во Лондон пред зимата. Сепак, бродот на Џејмс Сондерс бил заглавен во мразот во Мелвиловиот Залив, во севрозападниот дел на Гренланд. Така, зимата во 1849-1850, Сондерс именувал неколку релјефни формации во областа.

## Галерија

## Наводи

## Поврзано
* Бафинов Залив
* Гренланд

Категорија:Заливи во Гренланд
Категорија:Општина Касуитсуп
Апат

**Остров Сондерс** (, ) или **Остров Апат**  (гренландски: *Appat*) е остров во заливот Норт Стар во Бафиновиот Залив во општината Касуитсуп во Гренланд. Овој остров своето меѓународно име го добило по британскиот морепловец Џејмс Сондерс.

## Географија
Островот се наоѓа во блзина јужниот брег на устието на фјордот Волстенхолме, северно од островот Волстенхолме. Островот е карпест и воедно е најголем остров во заливот. Островт е рамен со стрмни страни. Највисока точка на островот е  391 м. Овој остров е одделен од копното со мореузот Бајлот.

## Историја
Под команда на Џејмс Сондерс во 1849 бродот „Норт Стар“ запловил кон Северниот Пол. Експедицијата тргнала да ја пронајде експедицијата на Џејм Кларк Рос, која пак во 1848 година била на пат да ја пронајде експедицијата на Џејмс Франклин.

По неуспехот да ги пронајде експедициите, мисијата била прекината и имало одлука да се врати во Лондон пред зимата. Сепак, бродот на Џејмс Сондерс бил заглавен во мразот во Мелвиловиот Залив, во севрозападниот дел на Гренланд. Така, зимата во 1849-1850, Сондерс именувал неколку релјефни формации во областа.

## Галерија

## Поврзано
*Гренланд
*Касуитсуп

## Наводи

## Надворешни врски
*Снимка на НАСА од Сондерс и фјордот Волстенхолме

Категорија:Острови во Гренланд
Категорија:Општина Касуитсуп
Пјотровице

**Пјотровице** ( — село во Општина Карчев во Отвоцки округ, денес во Мазовско Војводство, Полска.

## Географија и местоположба
Селото се наоѓа на 30 километри северозападно од градот Варшава, на неколку километри од реката Висла. Селото се наоѓа на надморска височина од 94 метри.

## Слики

## Наводи
Црвеноопашесто муварче

**Црвеноопашесто муварче** () — вид птица од семејството на тиранчињата (*Tyrannidae*) ендемски присутна на островот Јамајка.

Природните живеалишта на овие птици се влажните широколисни шуми, суптропски и тропски планински шуми, но и во претежно обесшумени подрачја на островот.

## Поврзано
* Тиранчиња

## Наводи

## Надворешни врски

* 

Категорија:Тиранчиња
Категорија:Фауна на Јамајка
Трета фудбалска лига на Македонија 2018/2019

**Третата фудбалска лига на Македонија 2018/2019** - 27. издание на Третата фудбалска лига на Македонија. 

## Запад

Сезоната започнала на 15 септември 2018, а завршила на 2 јуни 2019 година.




## Југозапад

Сезоната започнaла на 26 август 2018, а завршила на 26 мај 2019.




## Север

Сезоната започнала на 16 септември 2018, а завршила на 26 мај 2019. 





## Исток

Сезоната започнала на 16 септември 2018, а завршила на 29 мај 2019.




## Југоисток

Сезоната започнала на 29 септември 2018, а завршила на 26 мај 2019 година.




## Центар

Сезоната започнала на 9 септември 2018, а завршила на 19 мај 2019.




## Бараж за унапредување
Бидејќи останало едно празно место во Втората лига - Запад за сезоната 2019/20, второпласираните екипи од регионите Запад, Југозапад и Север се натпреварувале помеѓу себе за да го одлучат последниот учесник во Западната лига.

#### 1. коло

#### 2. коло

#### 3. коло

## Поврзано
* Фудбалски куп на Македонија 2018/2019
* Прва фудбалска лига на Македонија 2018/2019
* Втора фудбалска лига на Македонија 2018/2019
* Општински фудбалски лиги на Македонија 2018/2019

## Наводи

## Надворешни врски
*Фудбалска федерација на Македонија  
*MacedonianFootball.com  

2018/2019
Трета лига
Трета лига
Аваната

**Аваната** (гренландски: *Avannaata*) е општина во Гренланд. Општината е создадена на 1 јануари 2018 година кога старата општина Касуитсуп била поделена на две нови, од кои едната е Аваната а другата е Кекерталик. Вкупната површина на општината изнесува 522.700&nbsp;км2 и има население од околу 10.600. Административен центар на општината е градот Илулисат.

## Географија
Општина Аваната на југ граничи со општината Кекерталик, на југоисток со општината Сермерсок. На исток граничи со Гренландскиот национален парк, а на запад и север излегува на Северноледениот Океан, поточно Бафинов Залив.

## Населени места
Во општината се наоѓаат следните населени места

* **Илулисатска област**
** Илулисат - административен центар
** Илиманак 
** Окатсут 
** Кекертак 
** Сакак 
* **Каначка област**
** Канак
** Кекертат
** Сависивик
** Сиорапалук
* **Уманачка област**
** Уманак 
** Икерасак
** Илорсуит
** Нијакорнат
** Нугатсијак
** Карсут
** Сатут
** Укусисат
* **Упернавичка област**
** Упернавик 
** Апилаток
** Инарсуит
** Кангерсуатсијак 
** Кулорсуак
** Најат
** Нутармиут
** Нусуак 
** Тасиусак
** Тусак
** Упернавик Кујалек

## Јазик

Како и во целиот Гренланд, така и во Аваната најголем јазик е гренландскиот. Поточно, во Аваната се зборува западногренландскиот дијалект. Во најсеверните делови се зборува инуктунскиот дијалект, поточно околу Канак.

## Наводи

## Поврзано
* Општини во Гренланд
* Гренланд

*
Категорија:Држави и територии настанати во 2018 година
Кекерталик

**Кекерталик** е општина во Гренланд. Општината е создадена на 1 јануари 2018 година кога била поделена старата општина Касуитсуп. Старата општина била поделена на Кекерталик и Аваната.

## Географија
Кекерталик е всушност најјужниот дел на поранешната општина. На север граничи со новата општина Аваната, на исток со Сермерсок, на југ со Кеката. На запад излегува на Бафинов Залив.

## Населени места

* **Асијатска област**
** Асијат 
** Акунак
** Китсисуарсуит 
* **Кангатсијачка област**
** Кангатсијак
** Ату
** Игинијарфик
** Икерасарсук
** Нијакорнарсук
* **Касигијангуитска област**
** Касигијангуит 
** Икамиут
* **Кекертарсуачка област**
** Кекертарсуак 
** Кангерлук

## Наводи

## Поврзано
* Општини во Гренланд
* Гренланд

Категорија:Кекерталик
Категорија:Држави и територии настанати во 2018 година
Рабдомиолиза

**Рабдомиолиза** е состојба при која доаѓа до брзо распаѓање на оштетените скелетни мускули. Симптомите можат да вклучуваат мускулна болка, слабост, повраќање и конфузија. Урината може да има боја на чај или да настане аритмија. Некои од разградните производи на мускулите, како белковината миоглобин, се штетни за бубрезите и може да доведат до бубрежна слабост.

## Надворешни врски

Категорија:Нефрологија
Александар Ковилоски

**Александар Ковилоски** — македонски социолог, музичар, хип-хоп активист и првиот македонски проучувач на афроамериканската култура. Дипломирал на Филозофскиот факултет во Скопје со тема „Аспекти на македонската хип-хоп култура“. Магистирал на тема „Афроамериканска култура“.

## Книги
Автор е на книгите: „Создавање на афроамериканска култура и уметност“ (2013) и „„Рециклирање на ѕидовите – аспекти од пенолошката теорија и пракса“ (2017). Соавтор е на книгите (заедно со Славчо Ковилоски): „Аспекти на македонската урбана култура - Хип Хоп Македонија“ (2005), „Хип-хоп книга“ (2007) и „Хип-хоп речник (англиско-македонски)“ (2008).

## Активности
Како член на хип-хоп групата Клан Исток, Александар заедно со Славчо Ковилоски имале повеќе активности за збогатување на македонската урбана култура со одржување на предавања за хип-хоп и урбаната култура ширум државата во Скопје (Филозофски факултет, American Corner-Скопје, Точка, гимназиите „Јосип Броз“ и „Орце Николов“), Битола, Струга и на други места.

Режисер е на документарниот филм „Сложувалка“ за кој ги има добиено следните награди: 2015 - Македонски Алтернативни Награди (МАН) - награда за најдобар македонски документарен филм; 2016 - Музички фестивал „Dok’ n’ Ritam“ - специјална награда за уметничка искреност.

## Наводи

Категорија:Македонски социолози
Дневникот на писателот

**Дневникот на писателот** - дневник на рускиот писател Фјодор Достоевски. Со одредени прекини, Достоевски го објавувал „Дневникот на писателот“ во текот на неколку години од последната деценија на животот. Така, во периодот 1878 и 1879 година Дневникот не излегувал, зашто во тоа време Достоевски работел интензивно на романот „Браќата Карамазови“. Во Дневникот, тој објавувал статии во кои давал коментари на она што се случувало во Русија и во светот, а што, според него, вредело да биде забележано. Притоа, тој непосредно ги изложувал своите сфаќања за прашањата кои се однесувале на сегашноста и на иднината на Русија и настојувал да влијае врз јавното мислење.

## Наводи

Категорија:Дела на Фјодор Достоевски
Отворена сезона

„Отворена сезона“ е вториот албум на македонската хип-хоп група Клан Исток, објавен 2013 година, по првиот албум издаден 2005 година, кој е насловен како „Првиот удар“.

На овој албум работеа Братот Алек, Деко, Човекот Х и Профо, заедно со продуцентот Мац А.Д.

Албумот „Отворена сезона“ е комплетно снимен во студиото „Арена рекордс“, и е текстуално и звуковно  позрел, но со истата бум бап енергија на својот претходник.

## Песни
Албумот го сочинуваат следните траки:

1.Интро

2.Отворена сезона

3.Кеш

4.Старо куче

5.Лично

6.Матрица

7.Деко

8.Мал одмор (скит)

9.Ладно

10.Свежо месо

11.Фамилија

12.Мало прсте

13.50-50

14.Љубовна песна

15.Аутро

## Наводи


Категорија:Хип-хоп албуми
Категорија:Македонски хип-хоп
Момче (роман)

алт=Првото одделно издание на романот на Ф. Достоевски „Момче“|мини|Првото одделно издание на романот на Ф. Достоевски „Момче“
**Момче** (руски: *Подросток*) - роман на рускиот писател Фјодор Достоевски од 1875 година.

## Настанување на романот
Достоевски ја почнал работата на „Момче“ во 1874 година. За разлика од неколку претходни дела на Достоевски, романот „Момче“ првобитно не бил објавен во „Руски весник“, туку во „Татковински записи“ чии уредници биле писателите Некрасов и Салтиков-Шчедрин. во тоа време, Достоевски се смирил со своите поранешни противници (особено со Некрасов), така што, иако редакцијата на списанието делумно се оградила од романот, особено од еден негов дел, сепак се согласила да го објави.

## Содржина

## Осврт кон делото

## Наводи

Категорија:Дела на Фјодор Достоевски
Категорија:Руски романи
Категорија:Книги од 1875 година
Локум

[мини|десно|Македонски пречек со [кафе и локум]]

**Локум** – слатки од нишесте, брашно, шеќер, ореви и друго. Во повеќето случаи локумот се ароматизира со розова вода или лимон. Во некои рецепти се додаваат и ореви, лешници, ф’стаци и др. Вообичаено локумот се сече на парчиња во облик на квадар или коцка. Парчињата се посипуваат со шеќер во прав или кокосово брашно.

Локумот е омилен десерт во арапските земји, како и во Турција, Македонија, Бугарија, Србија, Босна и Херцеговина, Грција и Кипар.

## Рецепт
Потребни состојки:
* 1 л. вода
* 1 лажичка сок од исцеден лимон
* 800 гр. шеќер
* 1 лажичка калиум водород тартарат (прехранбен)
* 125 гр. скроб од пченка
* 1-2 лажички розова вода
* по потреба црвена прехранбена боја
* по потреба масло за јадење

За декорација
* 50 гр. шеќер во прав
* 15 гр. скроб од пченка

Во длабок сад (тенџере или длабока тава) во половина од водата и сокот од лимон се растопува шеќерот на тивок оган со постојано мешање. Кога ќе се растопи шеќерот се засилува огнот шербетот да врие сè додека не образува меки меури. Во друг длабок сад се става преостанатата вода со калиумот и пченкарниот скроб. Се вари на умерен оган со постојано мешање сè додека смесата не стане густа и леплива. Се трга од оган и се додава шербетот, па се вари на тивок оган околу 1 час, малку да порумени. Се додава розовата вода и бојата и се остава да се олади најмалку 5 часа. Мешавината за декорација се сее на смесата, се сече на коцки или квадари и парчињата се валаат во мешавината од шеќер во прав и скроб од пченка.

## Поврзано

## Наводи

Категорија:Кулинарство
Категорија:Десерти
Категорија:Македонска кујна
Категорија:Балканска кујна
Категорија:Турска кујна
Категорија:Турцизми
Јордан Ковилоски

**Јордан Ковилоски** (1884-1979), деец на ВМОРО, учесник во Балканските и Првата светска војна.

## Животопис
Јордан Ковилоски е роден во селото Вранче, Прилепско. Починал во истото село на 95-годишна возраст. Во редовите на Македонската револуционерна организација се вклучил по Илинденското востание. За време на Балканските и Првата светска војна најпрво бил мобилизиран од српската, а потоа од бугарската војска. За време на битката на Кајмакчалан бил тешко ранет по што бил демобилизиран.

## Наводи

Категорија:Родени во 1884 година
Категорија:Починати во 1979 година
Категорија:Вранче
Категорија:Дејци на ВМРО
Црква „Св. Никола“ - Вранче

**Свети Никола** — главна селска црква во селото Вранче.

## Историја

Црквата „Св. Никола“ е изградена 1874 година, датум што стои над влезната врата од западната страна, на којашто се наоѓа фреска на ѕидот со Богородица која во своите раце го држи Исус Христос. Црквата има уште една, помала врата, која се наоѓа на јужната страна. Над оваа врата се наоѓа претставата на Св. Никола. Црквата претставува еднокорабна градба, со петтострана аписида од надвор и галерија на кат на западната страна. На западната страна има и трем, до кој се наоѓа камбанарија.

Градител бил Петре Дебранец (Дебрели), која и ја живописал црквата заедно со неговиот син Глигур Дебранин. Црквата била реставрирана 1926 година од Милан М. Дукиќ од мијачкото Осој. Во црквата има повеќе икони потпишани од познатиот прилепски сликар Адамче Зограф (Адамче Најдов, Адамче Јанов, Адамче живописец). Исто така, своевремено поседувала богата библиотека со црковни книги. Најголемиот дел од нив биле донесени за потребите на месното население од Русија во XIX век.

Денес во дворот на црквата има два гроба. Едниот е пред самиот влез на црквата од западната страна, но е оштетен и нечитлив. Вториот, означен само со еден камен, според усните кажувања на селаните му припаѓа на Велјан Ковилоски. Според Археолошката карта на Македонија, црквата Св. Никола во Вранче е означена и како археолошко наоѓалиште, при што е наведено дека пред влезот во истата, од западната страна се наоѓаат повеќе антички споменици од мермер, и тоа надгробни стели, делови од стебла на столбови и друго.

На надворешната страна од запад, над тремот е поставена камена плоча со која се соопштува дека покојните Блашко и Васил Трајкови подариле два камени диреци за камбанаријата.

Црквата „Св. Никола“ во Вранче е една од поголемите селски цркви во околината на Прилеп, која потекнува од XIX век.

## Галерија


Податотека:Напис_од_внатрешната_страна_на_црквата_Св._Никола_во_Вранче.jpg|Напис над вратата од јужната страна за градењето на црквата
Податотека:Камена_плоча_од_Блашко_и_Васил_Трајкови.jpg|Камена плоча од Блашко и Васил Трајкови од 1913 година


## Поврзано
* Прилепско архијерејско намесништво
* Ропотовска парохија
* Вранче

## Наводи

## Надворешни врски

Категорија:Вранче
Вранче
Категорија:Дела на Дебарската школа
Горан Главчев

**Горан Главчев** (роден на  во Гевгелија) — македонски кошаркар кој настапувал за Академија ФМП.

## Клупска кариера
Горан Главчев ја имал започнато кошаркарската кариера во родниот гевгелиски Кожув кој се натпреварувал во Втората лига. Кожув, заедно со Главчев, го освоиле второто место во Втората лига на сезоната 2010/11 и со тоа оствариле унапредување во Првата лига. Горан Главчев, сега како прволигашки играч, продоложил да игра Кожув за во сезоната 2011/12. Во сезоната 2012/13, Главчев со Кожув станал вицепрвак во Лигата. Главчев во Кожув продолжил да игра и во сезоната 2013/14. Но паралелно, истата сезона, тој бил приклучен во т.н. Младинска репрезентација на Македонија, проект-екипа која се натпреварувала надвор од конкуренција во Првата лига. Во сезоната 2014/15, Горан како играч на Кожув станал вицепрвак во Купот 2015. Во Кожув останал и во сезоната 2015/16. Сезоната 2016/17 ја започнал во српски Младост од Земун, Но во декември истата година, се вратил во Кожув. Но  и таму не останал долго, и во јануари 2017 година, преку новооснованиот клуб Блокотехна, бил пратен во второлигашот Радовиш. Откако Радовиш обезбедил пласман во Првата лига и откако Радовиш му го отстапил местото на Блокотехна, Главчев се вратил во новиот прволигаш за идната 2017/18. За сезоната 2018/19, Главчев продолжил во редовите на Блокотехна. Со Блокотехна, Главчев ја освоил Балканската лига 2018/19. Истата сезона, Главчев со Блокотехна станал вицепрвак во Купот 2019. Во јули 2019 година, во Горан Главчев се преселил во Работнички за сезоната 2019/20. Во февруари 2020, Главчев се преселил во Академија ФМП.

## Успеси

### Титули
#### Блокотехна НБ
***[[БИБЛ|Балканска лига]]** (1) :  2018/19

### Признанија
* Почесно споменување во сезоната 2017/18
* Почесно споменување во сезоната 2018/19
* Почесно споменување во сезоната 2019/20

## Наводи

## Надворешни врски
* Профил на Горан Главчев на Eurobasket.com

Категорија:Живи луѓе
Категорија:Кошаркари од Гевгелија
Омско време

**Омско време** (**OMST**) — часовен појас во Русија, шест часа понапред од Гринич (UTC+06:00) и 3 часа понапред од московското време (MSK).

## Историја

Сè до 1991 г. омскиот било еден од двата часовни појаса во советска Средна Азија. Покрај Омската област во Руската СФСР, појасот ги опфаќал источните две третини на Казашката ССР, сета Киргиска и сета Таџичка ССР, како и источниот дел на Узбечката ССР. Најважни градови кои се воделе по ова време биле Омск, Алма-Ата (Алмати), Фрунзе (Бишкек), Душанбе и Ташкент.

Со распадот на Советскиот Сојуз, појасот останал да важи само за Омската област. Осамостоените средноазиски држави престаналесо летно сметање на времето, а Узбекистан и Таџикистан воедно го поместиле времето еден час наназад.

Во следните две децении во Русија е направено приближување на појасите кон Москва. До 2010 г. цел западен Сибир се вратич еден час наназад, на Москва+3, со тоа поистоветувајќи се омското време.

Во 2011 г. во Русија е воведено целогодишно летно сметање на времето. Наместо да се префрла од UTC+6 зиме на UTC+7 лете, омското врмее биле определено како UTC+7 сè до 2014 г., кога е вратено на UTC+6 низ целата година; исклучок од ова е Кемеровската област, која решила да остане во UTC+7 — краснојарското време.

Во 2016 г. Алтајскиот крај, Република Алтај, Томската  и Новосибирската област се префрлиле на краснојарското време (UTC+7).

Денес омското време важи само во Омската област.

## Наводи

Категорија:Часовни појаси
Категорија:Време во Русија
Време
Сицилиски Проток

мини|десно|300п|Сицилискиот Проток на карта.

**Сицилиски Проток** или **Сицилиски Канал** (; ; ) — проток помеѓу Сицилија и Тунис. Широк е 145&nbsp;км и ги двои Тиренското и западното Средоземно Море од источниот дел на Средоземјето. Достигнува најголема длабочина од 316&nbsp;м.

Во протокот течат длабоки струи од исток кон запад, и поплитки од запад кон исток. Овој необичен тек е од интерес за океанографијата.

Низ протокот сообраќаат траекти меѓу Сицилија и Тунис.

Во средината на протокот се наоѓа островот Пантелерија, кој управно ѝ припаѓа на покраината Трапани, Италија.

## Поврзано
* Месински Проток
* Географија на Сицилија

## Наводи

## Надворешни врски
*
* Сицилиски Проток — Енциклопедија Британика 

Категорија:Протоци во Средоземното Море
Категорија:Протоци во Италија
Категорија:Протоци во Африка
Категорија:Географија на Сицилија
Категорија:Меѓународни протоци
Сушица (Бабуна)

**Сушица** — река во Македонија. Тече низ селото Богомила, пред да се влие во реката Бабуна. Коритото на реката низ самото село Богомила било санирано и обновена од страна на Општина Чашка.

## Поврзано
* Богомила
* Бабуна

## Наводи

Категорија:Богомила
Категорија:Реки во Македонија
Андреј Маслинко

**Андреј Маслинко** (роден на  во Скопје) — македонски кошаркар и репрезентативец кој настапува за МЗТ Аеродром.

## Клупска кариера
### Младинска кариера
Во сезоната 2012/13 настапувал за Партизан Водно Санс, во младинскиот состав до 16 години. Сезоната 2013/14, се преселил во Италија и играл младинската екипа на Стела Азура. Сезоната 2014/15, Маслинко настапил за сениорската екипа на второлигашот Стела Азура. Во истата сезона, Маслинко играл и за сениорите на Виртус Валмонте, исто второлигаш. Во 2015/16, Андреј бил во составот на младинската екипа на Пафони Омења.

### Професионална кариера
За сезоната 2016/17, Маслинко се вратил во Македонија и потпишал за Работнички. Следната сезона продолжил во МЗТ Аеродром. Со МЗТ го освоил Купот 2018, а бил вицепрвак во Првенството. И за сезоната 2018/19, Маслинко продолжил во МЗТ. Таа сезона, Маслинко со МЗТ го освоил македонското првенство. По завршувањето на сезоната, на Маслинко му истекол договорот со МЗТ Аеродром. Но веќе во јули, Маслинко потпишал нов едносезонски договор со МЗТ за сезоната 2019/20. За сезоната 2020/21, крајот на јуни 2020 година, тој потпишал едногодишен договор за нова соработка со МЗТ Аеродром. Во мај, иако повреден и во играчко отсуство во тоа време, тој го освоил Купот на Македонија 2021.

## Репрезентативна кариера
### Младинска репрезентација

### А репрезентација
Маслинко бил вклучен во претквалификациите за Евробаскетот 2021. Во јануари 2020 година, селекторот на Македонија, Александар Тодоров го објавил поширокиот состав за февруарските квалификации за Евробаскетот 2021 во кој бил вклучен Маслинко. Потоа во февруари, тој бил избран во составот на репрезентацијата.

## Успеси

### Титули
#### МЗТ Аеродром
***[[Прва македонска кошаркарска лига|Прва македонска лига]]** (1) :  2018/19
***[[Куп на Македонија во кошарка 2018|Куп на Македонија]]** (2) :  2018, 2021

### Признанија
* Почесно споменување во сезоната 2019/20

## Наводи

## Надворешни врски
* Профил на Андреј Маслинко на eurobasket.com

Категорија:Живи луѓе
Категорија:Родени во 1997 година
Категорија:Кошаркари од Скопје
Категорија:Кошаркари на КК Работнички
Категорија:Кошаркари на КК МЗТ Скопје
Културно наследство на Македонија во Општина Чашка

Ова е **список на објекти прогласени за [[културно наследство на Македонија]]** на подрачјето на Општина Чашка според евиденцијата во Регистарот на културно наследство на Управата за заштита на културното наследство на Македонија (УЗКН).
Месински Проток

**Месински Проток** (, ) — тесен проток помеѓу Сицилија и јужниот крај на Калабрија, јужна Италија. Го поврзува Тиренското Море на север со Јонското Море на југ. Широк 3,1&nbsp;км во најтесниот дел меѓу Торе Фаро и Вила Сан Џовани, а 5,1&nbsp;км кај градот Месина. Достигнува најголема длабочина од 250&nbsp;м.

Протокот има силни плимни струи кои создале мошне својствен екосистем. Во северниот дел се јавува природен вител, поврзан со старогрчката легенда за Сцила и Харибда.

Во 1957 г. преку протокот е поставен далекувод од 220&nbsp;kV, чии столбови се меѓуа највисоките во светот. Подоцна истиот е заменет со подводни кабли, но кулите се запазени како историски споменици.

## Преселба на птиците
Месинскиот Проток го прелетуваат многу видови птици во нивната годишна преселба кон северна Европа. Поради стеснетиот облик на земјиштето, местото е минувалиште за дури 300 вида преселници, вклучувајќи 35.000 грабливки во пролетниот период. Меѓу нив најчести се осојадот и блатната еја, а редовно летаат и планинскиот орел и египетскиот мршојадец. Во крајбрежните солени езера одмораат видови како црниот ибис, пламенецот (фламинго), долгоногата шлука и разни штркови. Динамаре и другите планини од венецот Пелоритани се особено погодни места за набљудување на птици во лет.

## Морски видови
Поради посебните хидрогеолошки услови, протокот се одликува со голема биоразновидност и бројни ендемски видови. Мошне застапени се длабоководните риби како иглозабот кои повремено се насукуваат на брегот поради силните струи. Низ овие води се одвива и преселба на многу видови риби од Средоземното Море.

## Сообраќај
мини|десно|Бродски сообраќај преку протокот. Во позадината се гледа градот Месина.
Помеѓу Месина во Сицилија е поврзан со Апенинскиот Полуостров со траект до Вила Сан Џовани, на неколку километри северно од Реџо Калабрија; на него се превезуваат и вагоните од железничката линија Палермо-Неапол. Помеѓу Месина до Реџо Калабрија сообраќа и хидроглисер.

Веќе неколку децении постои проект за изградба на мост преку протокот, поврзувајќи го Апенинскиот Полуостров со Сицилија. Последенп пат овој проект е заживеан во 2000-тите, но откажан во февруари 2013 г.

## Поврзано
* Сцила и Харибда
* Сицилиски Проток
* Месински земјотрес

## Наводи

## Надворешни врски

* Слики од Месинскиот Проток 
* Новости и занимливости за протокот 
* Сообраќаен портал на протокот 

Категорија:Протоци во Италија
Категорија:Протоци во Средоземното Море
Категорија:Географија на Калабрија
Категорија:Географија на Сицилија
Категорија:Месина
Категорија:Јонско Море
Категорија:Тиренско Море
Црква „Вознесение Христово“ - Богомила

**Вознесение Христово** (позната и како **Свети Спас**) — главна манастирска црква на Богомилскиот манастир во азотското село Богомила, Македонија.

## Местоположба

Црквата се наоѓа над самото село, на стотина метри после објектот на основното училиште во селото.

## Историја

Црквата Вознесение Христово е осветена на 19 мај 1996 година.

## Архитектура
### Фрескоживопис

Фрескоживописот го имаат насликано Драган Ристиќ и Лазар Лекиќ.

## Галерија


Податотека:Влезот во манастирот „Св. Спас“ во Богомила.jpg|Влезот во манастирот
Податотека:Манастирот „Св. Спас“ во Богомила (1).jpg|Манастирска чешма
Податотека:Манастирот „Св. Спас“ во Богомила (2).jpg|Поглед на црквата
Податотека:Манастирот „Св. Спас“ во Богомила (4).jpg|Конаци на манастирот
Податотека:Манастирот „Св. Спас“ во Богомила (5).jpg|Поглед на црквата


## Поврзано
* Велешко архијерејско намесништво
* Богомилска парохија
* Богомила

## Наводи

## Надворешни врски

Категорија:Богомилски манастир
Богомила
Богомилски манастир

**Богомилски манастир** — нов манастир во азотското село Богомила, сместен над селото, на стотина метри после објектот на основното училиште во селото.

## Местоположба

Манастирот е сместен на надморска височина од 550 место во одличен горски амбиент.

## Историја

Манастирот бил осветен на 19 мај 1996 година.

## Градби во манастирот

Манастирскиот комплекс е составен од: манастирската црква, манастирските конаци, како и други помошни објекти.

### Црква „Вознесение Христово“

Главната манастирска црква е посветена на Вознесението Христово, по која е и наречен целиот манастир.

## Конаци

Покрај манастирот изградени се и конаци. Во конаците има четири соби со по три кревети, кујна со трпезарија и бања со нужник. Цената за престој во манастирот е симболична.

## Галерија


Податотека:Манастирот „Св. Спас“ во Богомила (1).jpg|Манастирска чешма
Податотека:Манастирот „Св. Спас“ во Богомила (2).jpg|Поглед на црквата
Податотека:Манастирот „Св. Спас“ во Богомила (4).jpg|Конаци на манастирот
Податотека:Манастирот „Св. Спас“ во Богомила (3).jpg|Поглед на црквата


## Наводи


Категорија:Богомила
Категорија:Манастири во Македонија
Категорија:Манастири на МПЦ
Категорија:Манастири во Повардарската епархија
Црква „Св. Никола“ - Богомила

**Свети Никола** — нова црква во азотското село Богомила, Македонија.

## Местоположба

Црквата се наоѓа во месноста Омец на левиот брег на реката Бабуна, каде е поставен и крст.

## Галерија


Податотека:Црква „Св. Никола “ во Богомила.jpg|Црквата погледната од Богомила
Податотека:Црква „Св. Никола“ - Богомила 2.jpg|Припратата
Податотека:Црква „Св. Никола“ - Богомила 3.jpg|Слика на Свети Никола во припратата
Податотека:Црква „Св. Никола“ - Богомила 4.jpg|Трпезаријата
Податотека:Црква „Св. Никола“ - Богомила 5.jpg|Трпезаријата
Податотека:Црква „Св. Никола“ - Богомила.jpg|Поглед на црквата


## Поврзано
* Велешко архијерејско намесништво
* Богомилска парохија
* Богомила

## Надворешни врски

Богомила
Дримски Залив

**Дримски Залив** ( или **) — залив и подводна котлина во Јадранското Море, северна Албанија. Има срповиден облик и се протега од устието на Бојана на север, преку приморскиот град Свети Јован, па сè до ’ртот Родон на југ. Брегот на заливот е сплет од песокливи плажи, песочни дини, ’ртови, соленоводни и слатководни бари, устија, борови и крајбрежни шуми, трскарници и крајбрежни пасишта.

## Физички одлики
Заливскиот брег е долг 60&nbsp;км и просеан со спили и плажи во кои се влеваат разни водотеци. На подрачјето се одводнуваат бројни реки и образува својствен екосистем и биоразновидност. Залвиот е наречен е по реката Дрим, која тече низ планинските предели кон брегот, а други покрупни притоки се Исам и Матија. Приморјето е мошне ниско и поради тоа е покриено со бројни лагуни со различни облици и големини.

## Животински и растителен свет
Дримскиот Залив има релативно голема биоразновидност и долж брегот се воспоставени заштитени подрачја, меѓу кои Бојана-Велипоја на север, природниот резерват Куна-Вајн во средиштето и Паточка Лагуна  во јужниот дел. Овие места се прогласени и за подрачја од важност за птичјиот и растителниот свет поради разните видови птици и растенија кои се застапени. Сета област е опфатена од сливот на Дрим и е официјално признаена како важно биоразновидносно жариште.

Заливот воедно е едно од најважните места за морските желки на Јадранот. По плажите се гнездат и пасат два загрозен вида: зелената и главестата желка. Морските цицачи се застапени со китови како Кивјеовиот клунест кит и делфини како пругавиот, Рисовиот и клунестиот.

## Поврзано
* Географија на Албанија
* Албанско приморје

## Наводи

Категорија:Заливи во Албанија
Категорија:Заливи во Јадранското Море
Категорија:Јадрански брег на Албанија
Категорија:Леска (област)